Nariadenie Komisie (EHS) č. 128/91
z 18. januára 1991,
ktorým sa mení a dopĺňa nariadenie (EHS) č. 3792/90 o osobitných podmienkach poskytovania pomoci na súkromné skladovanie bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (EHS) č. 1249/89 [2], najmä na jeho článok 4 ods. 6, článok 5 ods. 4 a článok 7 ods. 2,
keďže podľa nariadenia Komisie (EHS) č. 3792/90 [3] bola v sektore bravčového mäsa zavedená pomoc na súkromné skladovanie bravčového mäsa; keďže výrobky, na ktoré možno poskytnúť túto pomoc, sú uvedené v prílohe predmetného nariadenia;
keďže určité kusy často uvádzané na trh nie sú v tomto zozname uvedené; keďže zoznam by sa preto mal doplniť s cieľom zvýšiť účinnosť príslušného intervenčného opatrenia;
keďže opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Príloha k nariadeniu (EHS) č. 3792/90 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie sa bude uplatňovať na žiadosti o pomoc predložené od 21. januára 1991.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 18. januára 1991